এস এম মতিউর রহমান
এস এম মতিউর রহমান এএফডব্লিউসি, পিএসসি, একজন থ্রি-স্টার পদমর্যাদার বাংলাদেশ সেনাবাহিনী অফিসার, একজন অবসরপ্রাপ্ত লেফটেন্যান্ট জেনারেল। সর্বশেষ তিনি পররাষ্ট্র মন্ত্রণালয়ে রাষ্ট্রদূত হিসেবে দায়িত্ব পালন করেছেন। ইতিপূর্বে তিনি জিওসি, আর্মি ট্রেনিং অ্যান্ড ডক্টরিন কমান্ড (জিওসি এআরটিডিওসি), ময়মনসিংহ সেনানিবাস এর দায়িত্বে ছিলেন। তিনি ২৪ পদাতিক ডিভিশনের জিওসি হিসেবেও দায়িত্ব পালন করেন। তিনি বাংলাদেশ সেনাবাহিনীর অ্যাডজুট্যান্ট জেনারেল হিসেবে দায়িত্ব পালন করেন। তিনি ট্রাস্ট ব্যাংক এর পরিচালনা পর্ষদের ভাইস চেয়ারম্যানও ছিলেন। তিনি ৫৫তম পদাতিক ডিভিশনের জেনারেল অফিসার কমান্ডিং (জিওসি) এবং যশোর এলাকার এরিয়া কমান্ডার হিসেবে দায়িত্ব পালন করেন। তিনি কাউন্টার টেররিজম অ্যান্ড ইন্টেলিজেন্স ব্যুরো (সিটিআইবি) প্রতিরক্ষা গোয়েন্দা মহাপরিদপ্তর এর পরিচালক হিসেবেও দায়িত্ব পালন করেন। তিনি ৪৬তম স্বাধীন পদাতিক ব্রিগেডের কমান্ডার হিসাবে দায়িত্ব পালন করেছিলেন। তিনি র‌্যাপিড অ্যাকশন ব্যাটালিয়নের অতিরিক্ত মহাপরিচালক (অপারেশন) হিসেবেও দায়িত্ব পালন করেন।